Part d'una imatge fa de mapa sensible per activar pàgines diferents

Obriu la pàgina x.htm. Poseu-vos amb el cursor sobre la imatge.

Activeu, amb el cursor, l'eina d'activació quadrangular del mapa situada a la part inferior esquerra de la finestra Propiedades.


  

Per fer un mapa sensible, també podeu activar la forma circular o la poligonal, segons convingui. 
Seleccioneu, amb aquesta eina, només la part de la imatge que voleu fer sensible. Veureu que queda un rectangle actiu de color blavós i que, a l'apartat Vínculo, surt un vincle activat. Busqueu l'arxiu xx.htm a partir de la carpeta groga i accepteu.
Escriviu un text alternatiu a l'opció Alt.

Guardeu.

Premeu F12 i comproveu què heu fet.
Àlbum de fotografies 
L'objectiu d'aquesta pràctica és aprendre a crear un àlbum de fotografies.

Segurament, haureu visitat pàgines web on hi ha una mostra d'imatges que permeten una visió detallada molt més gran que la diminuta imatge exposada. És un àlbum de fotografies.

L'àlbum de fotografies parteix d'una col·lecció d'imatges: les organitza i les mostra detalladament, tal com estan disposades a la carpeta on estiguin guardades. 

Un dels avantatges de fer servir el programa Dreamweaver MX 2004 com a eina per construir pàgines web és que presenta una multiplicitat de funcions preparades per fer servir, i una d'elles és la d'àlbum de fotografies.

El menú Comando | Crear un àlbum de fotos de Dreamweaver MX 2004 organitza, de forma automàtica, un lloc web que conté una carpeta plena de les imatges que vosaltres vulgueu posar dins l'àlbum. 

Creació d'un àlbum de fotografies

Suposeu que teniu en una carpeta "les fotos del meu poble", una col·lecció de més de quatre fotografies que voleu mostrar. Primer, les presentareu en miniatura, però amb l’al·licient que, en clicar la imatge, automàticament obrireu una pantalla nova a la mida original de la imatge escollida. 

Activeu l'opció Comandos de la barra del menú principal i escolliu Crear un àlbum de fotos web... 
Opció del Dreamweaver MX 2004 per crear un àlbum de fotos

S'obre un quadre de diàleg que demana les dades relatives al tipus d'àlbum que vulgueu crear. 

Propietats de l'àlbum de fotos

Aquí en teniu un exemple:

Pàgina de presentació de l'àlbum que recull tantes fotografies com desitgeu

Ompliu les característiques assenyalades fent servir exactament els mateixos caràcters que voleu que es mostrin a la pàgina web:
Título del álbum de fotos: escriviu el vostre títol, per exemple: "les fotos del meu poble". L'opció Información de subencabezado i Otra información són opcionals.

Carpeta de imágenes de origen: opció per posar el nom de la carpeta on es troben les imatges. A partir d'Examinar, seleccioneu la carpeta que conté les fotografies per mostrar. El format de les imatges d'aquesta carpeta pot ser divers, ja que reconeix els formats GIF, JPEG, JPG, PNG, PSD, TIF, i TIFF.

Carpeta de destino: és el nom de la carpeta al vostre lloc web, el que esteu fent.

Tamaño de miniatura: per indicar la mida inicial que opteu de les miniatures.

Menú desplegable per indicar la mida automàtica a l'hora de mostrar les miniatures de les fotografies
Activeu la verificació de la casella Mostrar el nombre de archivos si voleu que surti el nom pel qual teniu classificada la imatge. 

Escolliu, també, Formato de miniatura, Formato de foto i Escala, que serveix per seleccionar com voleu que es mostrin a la pàgina. Cal tenir en compte que tant una cosa com l'altra valen per a totes les imatges presentades. És igual si les teniu verticals, horitzontals o originàriament en un altre format.


Activeu la casella Crear una pàgina de navegación. Aquesta opció fa que cada imatge tingui la seva pròpia pàgina web amb vincles automàtics que permetin navegar cap a la imatge anterior o cap a la següent. 

Cada fotografia té la seva pròpia pàgina, independentment del número d'imatges que es vulguin mostrar

          

Observeu que el programa, automàticament, crea una pàgina anomenada index2.htm. Per activar l'àlbum, heu de fer algun enllaç a la pàgina original a partir de l'opció Vínculo de la pestanya de la finestra Propiedades. 


Exercici de mapa sensible

Heu de fer una pàgina web amb la imatge dels personatges de Tintin. (personatges tintin.jpg)

Heu de convertit aquesta imatge en un mapa sensible on la imatge de cada personatge enllaci amb una pàgina amb informació sobre aquest personatge (feu això almenys amb els personatges: Tintin, Milú, Capità, Professor, Dupond i Dupont i Bianca Castafiore). La informació sobre aquests personatges la podeu trobar al portal:

www.tintincat.com .

Un cop feta, la transferireu al vostre espai al servidor.

Feu una pàgina nova destinada a contenir els enllaços a les pàgines d’exercicis que aneu fent. Poseu-hi un enllaç a la pàgina del Guernica i un altre a aquesta pàgina del  Tintin.

Finalment, modifiqueu l’índex del vostre portal i substituïu l’enllaç a la pàgina del Guernica per un enllaç a aquest portal dels exercicis.

Exercici de l’àlbum de fotos

Feu un àlbum de fotos amb un mínim de cinc fotografies que hagueu triat vosaltres (pròpies o trobades a la xarxa). Poseu-lo en una pàgina creada específicament per aquest exercici.

Quan el tingueu fet transferiu-ho al servidor i afegiu l’enllaç a al portal dels exercicis.

